Λεοντάριο Παλλήνης

Τοπογραφικά

Συνορεύει με το Κτήμα Καμπά και το Κτήμα Μάτσα, το οποίο δεν οικοδομήθηκε με την ίδια ευκολία καθώς περιβάλλεται από τις κεραίες και το Κέντρο Ερευνών της ΔΕΗ. Το κέντρο της συνοικίας εντοπίζεται στην πευκόφυτη πλατεία όπου εντοπίζεται το πάρκο της πόλης, περιοχή πλούσια σε πεζοδρόμους και καλαίσθητες γειτονιές. Επί της Λεωφόρου Λαυρίου, στα σύνορα με το κέντρο των Γλυκών Νερών, συγκεντρώνονται ποικίλα καταστήματα που αναπτύσσονται σταδιακά και χώροι εστίασης. Ο οικισμός συνεχίζει γύρω από το λοφίσκο, στην κορυφή του οποίου βρίσκεται η μικρή πλατεία Καλλιθέας και γνωστό Κολλέγιο. Βόρεια της έκτασης αναπτύσσεται η γειτονιά Αγίου Νικολάου που ενσωματώνεται αρμονικά στη συνοικία. 
Η περιοχή εξυπηρετείται από τα αστικά λεωφορεία του ΟΑΣΑ που ενώνουν την Παιανία, την Παλλήνη και τα Γλυκά Νερά με τους Σταθμούς της Δουκίσσης Πλακεντίας στα βορειοδυτικά και της Κάντζας στα ανατολικά.
Η τοπική γραμμή της Κάντζας είναι η λεωφορειακή γραμμή 324 Ανθούσα - Παλλήνη - Κάντζα (κυκλική), που ξεκινά στο τέρμα στην οδό Καλλισίων στην Πεντέλη, διέρχεται μέσα από την περιοχή Πηγάδια Ανθούσας και κατεβαίνει στην συνέχεια όλη την λεωφόρο Ανθούσας, περνά από το κέντρο της Παλλήνης, τις παλιές εργατικές κατοικίες, την θέση Παλαιοπαναγιά, κοντά στην Κάντζα, όπου βρίσκεται ο σταθμός του προαστιακού «Παιανία-Κάντζα», συνεχίζει στον Άγιο Νικόλαο Κάντζας, ύστερα στην Κάντζα και επιστρέφει, τέλος, στην Ανθούσα και στην αφετηρία από την ίδια διαδρομή που ακολουθεί μέχρι την Κάντζα.
Επίσης, άλλες λεωφορειογραμμές που εξυπηρετούν την Κάντζα είναι: α) η 307 Σταθμός Δουκίσσης Πλακεντίας - Γλυκά Νερά - Παιανία - Προαστιακός Κορωπίου, συνδέει τον Προαστιακό Κορωπίου και τον σταθμό Κάντζας με την Κάντζα, τα Γλυκά Νερά και την Δουκίσσης Πλακεντίας. Επίσης στα όρια της Κάντζας διέρχεται η γραμμή: 308 Σταθμός Νομισματοκοπείο - Παιανία - Κορωπί, η οποία περνάει μέσω της λεωφόρου Λαυρίου στα όρια της Κάντζας.
Υπάρχει, επίσης, σύνδεση με το σιδηροδρομικό δίκτυο, μέσω του οποίου η Κάντζα συνδέεται με το Αεροδρόμιο "Ελ. Βενιζέλος", με τους σταθμούς Αθήνα(Σταθμός Λαρίσσης), Πειραιά και Άνω Λιόσια με τον προαστιακό σιδηρόδρομο ανά 20' (ο επιβάτης μπορεί να συνεχίσει και προς Κιάτο με μετεπιβίβαση στα Άνω Λιόσια ή στον σταθμό Κάτω Αχαρναί) είτε με το Μετρό (γραμμή 3) ανά 30' προς Αγία Μαρίνα και Αεροδρόμιο. Σώζεται, τέλος, ο παλιός σιδηροδρομικός σταθμός της Κάντζας, που από το 1885 ως το 1957 εξυπηρετούσε τους επιβάτες της περιοχής προς Αθήνα και προς Λαύριο.

Πλατείες & Επισκέψιμοι Χώροι

Το Λεοντάριο εντοπίζεται πλησίον της Λεωφόρου Λαυρίου, στο ύψος των Γλυκών Νερών όπου εντοπίζονται τα κέντρα εστίασης. Το κεντρικό πάρκο της συνοικίας βρίσκεται στον οικιστικό ιστό, πέριξ του οποίου εκτείνονται καλαίσθητοι πεζόδρομοι, εικαστικές προσθήκες με έντονο το υδάτινο στοιχείο, γήπεδα και σχολικοί χώροι, ενώ ευδιάκριτος είναι και ο Ναός Κοιμήσεως της Θεοτόκου στην κορυφή του λόφου. 
Επιπλέον, ο επισκέπτης συναντά τον κόμβο της Οδού Αιόλου, την Πλατεία Καλλιθέας νότια και την Πλατεία Καλλιρρόης, ενώ ο οικισμός περιβάλλεται από πευκοδάση και ρέματα ανάμεσα στα εκπαιδευτικά ιδρύματα της περιοχής. Τα πηγάδια είναι οικείο στοιχείο της ευρύτερης περιοχής του Λεονταρίου, κάτι το οποίο φαίνεται να έχει επηρεάσει και την αρχιτεκτονική αισθητική των εξωτερικών χώρων των κατοικιών.

Εκπαιδευτικές, Αθλητικές & Θρησκευτικές Υποδομές

Στην περιοχή υπάρχει πληθώρα εκπαιδευτικών ιδρυμάτων. Συγκεκριμένα λειτουργούν το 3ο Δημοτικό Παλλήνης, 2ο Γυμνάσιο, τα εκπαιδευτήρια "Πλάτων", η "Εράσμειος Ελληνογερμανική Σχολή", το "Μποδοσάκειο Δημοτικό" του Κολλεγίου Αθηνών και το "Λάτσειο Δημοτικό" του Κολλεγίου Ψυχικού.
Στην περιοχή ανεγέρθηκε σύγχρονο αθλητικό κέντρο του Δήμου, ενώ οι κάτοικοι εξυπηρετούνται για τις λατρευτικές τους ανάγκες από το ναό της Κοιμήσεως της Θεοτόκου.
''ΑΝΑΓΕΝΝΗΣΗ''
Η 1η ομάδα ποδοσφαίρου της Κάντζας, που ιδρύθηκε στο τέλος της δεκαετίας του 70'
Στη φωτογραφία απεικονίζονται οι: Παπαδαντωνάκης Ανδρέας-Μυλωνής Βασίλης-Σιγάλας Δημήτρης-Σωτηρόπουλος Κώστας-Θηραίος Κωσμάς-Γιώργος ο Αυστραλός-Διασινος Λάκης-Σιγάλας Αντώνης-Γιώτης Γιώργος-Μαλάμος Νίκος και Βουλιστιώτης Γιάννης
http://prntscr.com/67erju